Ngaka tshupe

NGAKA TSHUPE

Ngaka Tshupe ke ngaka ya sephiri e e tlhatlhobang ka setso e berekisa lefatlha la yona ebile e bontshiwa dipono ke sedimo sa yona , ga se ngaka e e tsenanang lefetlhong kana tshwasong ,gape ke ngaka e e naleng le kitso e e tseneletseng gape ka ditlhare tsa setso.

Gantsi bongaka Tshupe bo tsamaelana le bogosi , kwa loe gone go dirisiwa dingaka tshupe go gakolola dikgosi kana go faa ba bokgosing maele . Tshupe ke mofuta o o kgethegileng thata mo dingakeng ka gonne gase gantsi o ka bona fa motho a nale bo tshupe gonne ditshupe ga d apare masela a bongaka ,ga ba apare dipheta go tshwana le dingaka tse dingwe efela e kaba ditshupe tseo le tseo tse o ka fitlhelang d apere dikgabiswa tse di sa bontsheng  gore di tsamaelana le badimo sekai sekgabiswa sa gauta kana boronse mo matsogong.

Ngaka Tshupe e fana ka tshireletso, kgakololo le tshegetso go batho le malapa a mang ka e le sedimo se se kgethegileng go tlisa phodiso le go rarabolola mathata a batho ka ba bontshiwa dilo pele di diragala,ba golagantswe thata le tlhago .Dingaka Tshupe di tlhompha tlhago thata.Dingaka Tshupe di dirisiwa go romela melaetse bogareng ga batho ba nama le bao ba robetseng boroko bo bo telele ka ba nale bokgoni ba go bua ka semoya le bao ba robetseng.

Go nale mefuta futa ya ditshupe , go tshupe ya go bona fela ka dipono, go tshupe ya go itsi ditlhare le go alafa mme asa tlhatlhobisi , go tshupe e e tsamayang le sedimo sa metsi le boporofeta le tshupe ya koma e e tsamayang le sedimo sa thaba.

 DITSUPETSO